***Proiect***

**Regulamentul privind gestionarea și protejarea spațiilor verzi din s. NUME LOCALITATE**

1. **Principii generale**
2. Primăria NUME LOCALITATE recunoaște dreptul fiecărei persoane fizice la un mediu sănătos și echilibrat ecologic, accesul liber pentru recreere în spațiile verzi, în condițiile respectării prevederilor legale în vigoare.
3. Prezentul Regulament pentru protejarea și gestionarea spațiilor verzi din s. NUME LOCALITATE (în continuare – Regulament) vine să reglementeze activitățile de gestionare și protecție a spațiilor verzi de folosință generală, spațiilor verzi cu acces limitat, spațiilor verzi cu profil specializat, spațiilor verzi cu funcții utilitare prevăzute, aflate pe terenurile de proprietate publică din intravilanul primăriei, printre care sunt:
4. Spații verzi aferente instituțiilor publice (instituție de învățământ, grădiniță de copii, casă de cultură, unități sanitare sau de protecție socială, edificii de cult);
5. Spații verzi pentru protecția bazinelor acvatice din intravilanul localităților;
6. Plantațiile verzi din aliniamentele străzilor.
7. Nu fac parte din spațiile verzi și nu constituie obiectul prezentului Regulament, vegetația inclusă în fondul forestier, perdelele de protecție amplasate pe terenurile cu destinație agricolă, fondul ariilor naturale protejate de stat, perdelele de protecție a bazinelor acvatice amplasate în extravilanul localității.
8. Regulamentul este întocmit în corespundere cu prevederile Legii nr. 591 din 23.09.1999 „Cu privire la spațiile verzi ale localităților urbane și rurale”, art. 11 alin. (1) din Legea nr. 239 din 28.11.2007 „Regnului vegetal”, Legea nr. 1515 din 16.06.1993 „Privind protecția mediului înconjurător”, Codul Silvic al Republicii Moldova din 21.06.1996, Convenției privind accesul la informație, accesul la justiție în probleme de mediu (Convenției de la Arhus) și alte acte normative.

Regulamentul are menirea să sporească nivelul de protecție a spațiilor verzi, buna gestionare a lor și să contribuie la creșterea gradului de încredere din partea cetățenilor.

1. Prezentul Regulament este obligatoriu pentru toate persoanele fizice care au acces la spațiile verzi, la fel și pentru persoanele juridice care dețin spațiile verzi în administrare, gestiune, folosință, arendă sau proprietate.
2. Regulamentul prevede o cooperare a Administrației Publice Locale cu sectorul neguvernamental, mass-media și comunitatea în vederea gestionării și protecției spațiilor verzi din teritoriul subordonat.
3. **Noțiuni și expresii**
4. **Noțiuni și expresii, utilizate în prezentul Regulament:**

***spaţiu verde*** – sistem armonizat arhitectural, format din elemente ale complexelor peisagistice intravilane şi extravilane ale localităţilor urbane şi rurale (peisaje naturale, sectoare ale cursurilor de apă şi bazine acvatice, construcţii rutiere, horticole, locative), important din punct de vedere estetic, biologic şi ecologic, care include, de regulă, o comunitate de vegetaţie (lemnoasă arborescentă, arbustivă, floricolă şi erbacee) şi animale;

***parc*** – spaţiu verde, cu suprafaţa de peste 20 de hectare, care oferă, într-un cadru vegetal bogat şi variat, posibilităţi de recreere cu exercitare de activităţi compensatorii din sfera odihnei active (sport, jocuri în aer liber) şi pasive sau de activităţi cu caracter cultural (spectacole etc.);

***pădure-parc*** – spaţiu verde, rezultat din amenajarea pentru odihnă şi agrement a masivelor forestiere existente în raza de folosinţă a spaţiului urban, care cuprinde adăposturi pentru vizitatori, terenuri de camping, terenuri de sport, amenajări nautice etc.;

***grădină*** – spaţiu verde, cu suprafaţa de circa 3-20 de hectare, care serveşte pentru odihna şi recreerea zilnică a locuitorilor din zonele limitrofe, cuprinzînd arii plantate cu arbori şi arbuşti decorativi, plante floricole şi de gazon;

***scuar*** – spaţiu verde, cu suprafaţă de până la 3 hectare, amplasat, de obicei, între străzi, cu funcţii de odihnă şi de facilitare a circulaţiei pietonilor de la o stradă la alta;

***spaţii verzi din cuprinsul arterelor de circulaţie*** – aliniamente de arbori şi fâşii de vegetaţie cu lăţime diferită, în funcţie de caracterul şi importanţa arterei, pentru ameliorarea ambianţei urbane şi aspectului estetic al căilor de circulaţie.

***ecosistemă*** – ansamblu format din biotope și biocenoză, în care se stabilesc relații strânse între organism, cât și între acestea și factorii abiotici.

1. **Spații verzi, scopul și importanța**
2. Spaţiile verzi, indiferent de apartenenţă şi destinaţie, servesc la îmbunătăţirea calităţii mediului, menţinerea echilibrului ecologic şi a genofondului autohton, la îmbogăţirea asortimentului de plante ornamentale, menţinerea şi protejarea obiectelor naturale preţioase şi la armonizarea peisajelor artificiale cu cele naturale în vederea realizării unei ambianţe favorabile desfăşurării activităţilor antropogene.
3. Importanţa spaţiilor verzi este condiţionată de următoarele funcţii:

a) îmbunătăţirea calităţii mediului prin reducerea poluanţilor şi îmbogăţirea atmosferei cu oxigen;

b) conservarea resurselor de apă, combaterea eroziunii solurilor şi alunecărilor de teren;

c) reducerea zgomotului;

d) influenţa pozitivă asupra stării de sănătate fizică şi psihică a oamenilor;

e) armonizarea peisajelor artificiale cu cele naturale;

f) îmbunătăţirea aspectului estetico-arhitectural al localităţilor;

g) crearea cadrului adecvat practicării sportului, turismului şi altor activităţi recreative.

**IV. Administrarea și gospodărirea spațiilor verzi**

1. **Spaţiile verzi folosite în interes public** constituie obiectul exclusiv al proprietăţii publice şi nu pot fi privatizate sau arendate.
2. **Spaţiile verzi de pe terenurile aflate în proprietate privată** sunt proprietatea deţinătorilor de terenuri private.
3. **Prin administrarea şi gospodărirea spaţiilor verzi se asigură următoarele obiective:**
4. dezvoltarea durabilă a spaţiilor verzi şi menţinerea în ele a biodiversităţii;
5. intensificarea funcţiilor de protecţie a apelor, igienico-sanitare,de reglare climatică şi a altor funcţii ale plantelor în scopul ocrotirii sănătăţii populaţiei şi protecţiei mediului;
6. regenerarea, extinderea, ameliorarea compoziţiei şi a calităţii spaţiilor verzi;
7. elaborarea şi aplicarea unui complex de măsuri privind aducerea şi menţinerea spaţiilor verzi în starea corespunzătoare funcţiilor lor.
8. **Drepturile și obligațiile persoanelor fizice sau juridice**

**13.** **Statul recunoaşte dreptul fiecărui om la un mediu sănătos şi estetic plăcut, precum şi la odihnă în spaţiile verzi, asigurînd în acest scop, în conformitate cu legislaţia:**

a) accesul deplin şi liber pentru odihnă în spaţiile verzi proprietate publică;

b) dreptul de a contribui la amenajarea teritoriilor, la crearea aliniamentelor de arbori şi arbuşti.

1. **Dezvoltarea şi protecţia spaţiilor verzi constituie o obligaţie generală a locuitorilor ţării, aceştia fiind datori:**

a) să nu contribuie la formarea gunoiştilor, la poluarea cu chimicale, resturi animaliere, deşeuri menajere, produse petroliere şi cu alte substanţe nocive a teritoriilor şi bazinelor de apă din spaţiile verzi;

b) să respecte, în spaţiile verzi, regulile de apărare împotriva incendiilor;

c) să nu efectueze tăieri neautorizate sau vătămări ale arborilor şi arbuştilor, deteriorări ale rondourilor de flori şi ale gazoanelor, distrugeri ale muşuroaielor şi cuiburilor de păsări, ale construcţiilor utilitare şi ornamentale.

1. **Persoanele juridice, indiferent de tipul de proprietate şi forma juridică de organizare, sunt obligate:**

a) să asigure integritatea şi îngrijirea spaţiilor verzi;

b) să contribuie, prin creare de spaţii verzi, la prevenirea alunecărilor de teren, combaterea salinizării, înmlăştinirii şi eroziunii solurilor;

c) să asigure, în termene optime, renovarea şi reparaţia capitală a spaţiilor verzi;

d) să coordoneze cu organele teritoriale ale autorităţii centrale pentru mediu şi cu autorităţii administraţiei publice locale toate lucrările preconizate în spaţiile verzi şi propunerile privind îmbunătăţirea amenajării acestora.

**VI. Crearea, regenerarea și îngrijirea spațiilor verzi**

1. **Crearea, reconstrucţia, renovarea şi reparaţia capitală a spaţiilor verzi**

Se înfăptuiesc în baza unui proiect dendrologic sau amenajament silvic şi a documentaţiei de urbanism şi amenajare a teritoriului, cu avizul expertizei ecologice de stat.

1. **Regenerarea spaţiilor verzi**
2. Autorităţile administraţiei publice locale, prin intermediul deţinătorilor de terenuri, sînt obligate să asigure reîmpădurirea şi renovarea terenurilor destinate regenerării cu vegetaţie arborescentă, floricolă şi de gazon.
3. Compoziţia, schemele şi tehnologiile de regenerare a spaţiilor verzi se stabilesc conform normelor tehnice şi proiectelor coordonate cu organele teritoriale ale autorităţii centrale pentru mediu şi, după caz, cu instituţiile respective ale Academiei de Ştiinţe a Moldovei.
4. Lucrările de regenerare se vor executa cu material forestier şi floricol de reproducere calitativ, provenit din pepiniere şi alte plantaţii de arbuşti decorativi, care, prin proprietăţile lor biologice, morfologice etc., au o valoare estetică şi nu acţionează dăunător asupra sănătăţii populaţiei şi animalelor.
5. La regenerarea spaţiilor verzi din localităţile rurale, se va acorda prioritate speciilor autohtone mai rezistente la condiţiile locale.

**18. Îngrijirea spaţiilor verzi**

1. Îngrijirea spaţiilor verzi se asigură de către proprietarii şi gestionarii acestora, conform tehnologiei şi agrotehnicii stabilite.
2. Proprietarii şi gestionarii de terenuri cu spaţii verzi sînt obligaţi să asigure îngrijirea la timp şi păstrarea acestora în limitele hotarelor lor .
3. Proprietarii şi gestionarii de terenuri cu formaţiuni silvice (păduri-parc, parcuri etc.) sînt obligaţi să realizeze măsurile de menţinere şi îngrijire a arboreturilor în conformitate cu normele tehnice şi cerinţele de îmbunătăţire a compoziţiei lor, de efectuare la timp a lucrărilor sanitare şi de reconstrucţie.

**VII. Paza și protecția spațiilor verzi**

**19. Paza spaţiilor verzi**

1. Paza spaţiilor verzi şi integritatea obiectivelor din ele este asigurată de către proprietarii şi gestionarii acestora şi colaboratorii organelor de interne.
2. Colaboratorii organelor de interne şi ai gărzii forestiere sunt obligaţi să acorde ajutorul solicitat de proprietarii şi gestionarii spaţiilor verzi în vederea prevenirii şi combaterii acţiunilor ilicite de deteriorare sau distrugere a obiectivelor şi vegetaţiei din spaţiile verzi.
3. Proprietarii şi gestionarii spaţiilor verzi pot apela la susţinerea organizaţiilor obşteşti, a populaţiei şi organelor mass-media privind efectuarea controlului obştesc şi informarea opiniei publice asupra respectării regimului spaţiilor verzi.

**20. Restricţii de folosire a spaţiilor verzi**

(1) Pentru anumite categorii de spaţii verzi, autorităţile administraţiei publice locale stabilesc, de comun acord cu organele teritoriale ale autorităţii centrale pentru mediu, restricţii de folosire a acestora, care au destinaţie de a asigura protecţia spaţiilor verzi.

(2) Restricţiile se stabilesc în acte normative pasibile de publicare în Monitorul Oficial al Republicii Moldova şi se aduc la cunoştinţa populaţiei prin intermediul mass-media şi al mijloacelor tehnice de informare (panouri, difuzoare staţionare şi mobile etc.).

**21. Protecţia spaţiilor verzi**

(1) Protecţia spaţiilor verzi se efectuează în baza programelor privind folosirea, regenerarea, paza şi protecţia acestora şi include un complex de măsuri organizatorice şi economice, care se realizează ţinîndu-se cont de particularităţile biologice ale vegetaţiei şi funcţionalitatea spaţiilor verzi şi care asigură protecţia acestora de distrugere, degradare şi alte acţiuni dăunătoare.

(2) Menţinerea stării fitosanitare cuvenite a spaţiilor verzi se efectuează de către proprietarii şi gestionarii acestora prin realizarea măsurilor de prevenire a răspîndirii şi de combatere a bolilor şi dăunătorilor plantelor.

**22.** **Măsurile de protecţie a spaţiilor verzi împotriva bolilor şi dăunătorilor**

(1) Proprietarii şi gestionarii spaţiilor verzi realizează următoarele măsuri de protecţie:

a) efectuează amenajarea sanitară a spaţiilor verzi;

b) depistează sectoarele degradate şi vătămate de boli şi dăunători;

c) ţin evidenţa şi prognozează dezvoltarea bolilor şi dăunătorilor;

d) efectuează măsurile de protecţie împotriva bolilor şi dăunătorilor.

(2) Protecţia spaţiilor verzi împotriva bolilor şi dăunătorilor se efectuează, de regulă, prin acţiuni preventive, metode biologice şi integrate. Aplicarea chimicalelor pentru combaterea bolilor şi dăunătorilor este strict limitată şi coordonată cu instituţiile sanitare şi de mediu.

**23.** **Amenajarea spaţiilor verzi**

(1) Amenajarea spaţiilor verzi include un sistem de măsuri pentru asigurarea gospodăririi raţionale a acestora, regenerarea eficientă, paza şi protecţia lor, estimarea valorilor recreative şi pentru ameliorarea mediului.

(2) Amenajarea spaţiilor verzi se efectuează, conform unui sistem unic, de către serviciile speciale de amenajament silvic în baza contractului cu autorităţile publice locale, o dată la 10 ani, din contul bugetelor locale, şi include următoarele lucrări:

a) delimitarea hotarelor şi organizarea internă a teritoriilor;

b) executarea de lucrări topografico-geodezice şi de cartografiere specială;

c) inventarierea, prin determinarea compoziţiei şi vîrstei arboreturilor, a caracteristicilor calitative şi cantitative;

d) stabilirea terenurilor care necesită efectuarea lucrărilor de îngrijire, de igienă şi de reconstrucţie, a măsurilor de regenerare, ameliorare, pază şi protecţie şi a altor măsuri, precum şi determinarea ordinii şi modalităţilor de executare a lor;

e) determinarea volumului tăierilor de îngrijire, de igienă, de reconstrucţie şi a altor lucrări silvice;

f) stabilirea volumului de măsuri destinate regenerării, apărării împotriva incendiilor, bolilor şi dăunătorilor, precum şi a volumelor altor lucrări;

g) inventarierea şi evaluarea stării construcţiilor utilitare şi ornamentale.

(3) Amenajamentele spaţiilor verzi proprietate public sunt coordonate cu organele silvice şi aprobate de organele teritoriale ale autorităţii centrale pentru mediu, fiind obligatorii pentru gestionarii de terenuri cu spaţii verzi.

**24. Evidenţa spaţiilor verzi**

(1) Evidenţa spaţiilor verzi are drept scop organizarea folosirii raţionale a acestora, a regenerării şi protecţiei lor eficiente, cu exercitarea controlului sistematic al schimbărilor calitative şi cantitative, asigurarea întreprinderilor, instituţiilor, organizaţiilor şi cetăţenilor cu informaţii despre spaţiile verzi.

(2) Evidenţa spaţiilor verzi se efectuează de către autorităţile administraţiei publice locale, în baza datelor de inventariere, pentru toate categoriile de spaţii verzi.

(3) Autoritatea centrală pentru mediu ţine Registrul naţional al spaţiilor verzi, iar autorităţile administraţiei publice locale - registrele locale ale spaţiilor verzi.

**25. Răspunderea pentru încălcarea legislaţiei privind spaţiile verzi**

Persoanele fizice şi juridice poartă răspundere administrativă sau penală, în conformitate cu legislaţia în vigoare, în cazul:

a) folosirii neautorizate a terenurilor cu spaţii verzi;

b) nerespectării cerinţelor privind proiectarea, construirea şi darea în exploatare a obiectivelor în spaţiile verzi;

c) atribuirii terenurilor pentru construcţii în spaţiile verzi fără coordonarea cu organele teritoriale ale autorităţii centrale pentru mediu şi informarea populaţiei;

d) desfăşurării neautorizate a activităţilor economice, de turism şi agrement în spaţiile verzi;

e) ocupării nelegitime a terenurilor cu spaţii verzi;

f) tăierilor ilicite, vătămării plantelor sau a unor părţi din ele;

g) nimicirii sau vătămării spaţiilor verzi în urma incendiilor sau comportării iresponsabile cu focul;

h) distrugerii sau deteriorării indicatoarelor de avertizare şi restricţie, panourilor informaţionale, construcţiilor utilitare;

i) poluării spaţiilor verzi cu ape reziduale, chimicale, deşeuri de producţie şi menajere;

j) reducerii suprafeţelor spaţiilor verzi;

k) distrugerii sau deteriorării drumurilor, aleelor, sistemelor de drenaj, instalaţiilor tehnice şi inginereşti;

l) decopertării litierei şi deteriorării păturii vii şi a stratului de sol fertil în alte scopuri decît cele silvice;

m) colectării plantelor medicinale, pomuşoarelor, fructelor, ierbii de gazon;

n) păşunatului;

o) capturării şi nimicirii animalelor;

p) pescuitului în perioadele de prohibiţie;

q) amplasării neautorizate a stupilor sau prisăcilor;

r) circulaţiei şi parcării autovehiculelor şi altor mijloace de transport în locurile neautorizate;

s) plimbării şi scăldării câinilor şi altor animale care pot afecta starea spaţiilor verzi;

t) spălării autovehiculelor şi altor mijloace de transport în bazinele acvatice, în apropierea izvoarelor şi în alte locuri neautorizate.

u) încălcării regulilor sanitare în spaţiile verzi.

**26. Răspunderea pentru încălcarea legislaţiei privind spaţiile verzi**

Persoanele fizice şi juridice poartă răspundere administrativă sau penală, în conformitate cu legislaţia în vigoare, în cazul:

a) folosirii neautorizate a terenurilor cu spaţii verzi;

b) nerespectării cerinţelor privind proiectarea, construirea şi darea în exploatare a obiectivelor în spaţiile verzi;

c) atribuirii terenurilor pentru construcţii în spaţiile verzi fără coordonarea cu organele teritoriale ale autorităţii centrale pentru mediu şi informarea populaţiei;

d) desfăşurării neautorizate a activităţilor economice, de turism şi agrement în spaţiile verzi;

e) ocupării nelegitime a terenurilor cu spaţii verzi;

f) tăierilor ilicite, vătămării plantelor sau a unor părţi din ele;

g) nimicirii sau vătămării spaţiilor verzi în urma incendiilor sau comportării iresponsabile cu focul;

h) distrugerii sau deteriorării indicatoarelor de avertizare şi restricţie, panourilor informaţionale, construcţiilor utilitare;

i) poluării spaţiilor verzi cu ape reziduale, chimicale, deşeuri de producţie şi menajere;

j) reducerii suprafeţelor spaţiilor verzi;

k) distrugerii sau deteriorării drumurilor, aleelor, sistemelor de drenaj, instalaţiilor tehnice şi inginereşti;

l) decopertării litierei şi deteriorării păturii vii şi a stratului de sol fertil în alte scopuri decît cele silvice;

m) colectării plantelor medicinale, pomuşoarelor, fructelor, ierbii de gazon;

n) păşunatului;

o) capturării şi nimicirii animalelor;

p) pescuitului în perioadele de prohibiţie;

q) amplasării neautorizate a stupilor sau prisăcilor;

r) circulaţiei şi parcării autovehiculelor şi altor mijloace de transport în locurile neautorizate;

s) plimbării şi scăldării câinilor şi altor animale care pot afecta starea spaţiilor verzi;

t) spălării autovehiculelor şi altor mijloace de transport în bazinele acvatice, în apropierea izvoarelor şi în alte locuri neautorizate.

u) încălcării regulilor sanitare în spaţiile verzi.